Babelscape/SREDFM huggingface dataset:
Τάκλα Μακάν

thumb|400px|δεξιά|Η Τάκλα Μακάν, στο πάνω μέρος του δορυφορικής φωτογραφίας
Η έρημος Τάκλα Μακάν (κινέζικα: 塔克拉玛干沙漠 Tǎkèlāmǎgān Shāmò, ουιγουρικά: تەكلىماكان قۇملۇقى Τεκλιμακάν κουμλουκί, Σαοερτσίνγκ: تَاكْلامَاقًا شَاموْ, ντουνγκάν: Такəламаган шамə) αναφερόμενη και ως Τακλαμακάν, είναι έρημος της Κεντρικής Ασίας, στην αυτόνομη Κινεζική επαρχία Σιντσιάνγκ. Περικλείεται από την οροσειρά Κουνλούν στα νότια, και τις οροσειρές του Παμίρ και του Τιάν Σαν (αρχαία ονομασία του βουνού Ίμεον) στα δυτικά και βόρεια.

Η Τάκλα Μακάν είναι γνωστή ως μια απ' τις μεγαλύτερες αμμώδεις ερήμους στον κόσμο, με κατάταξη 15η σε μέγεθος ανάμεσα στις μη πολικές ερήμους της Γης. Καλύπτει έκταση των 270.000 τ.χλμ. του βαθυπέδου του Ταρίμ, με 1.000 χλμ. μήκος και 400 χλμ. πλάτος. Διασχίζεται απ' την βόρεια μέχρι τη νότια άκρη της από δύο βραχίονες του Δρόμου του Μεταξιού έτσι ούτως ώστε οι ταξιδιώτες να αποφεύγουν διαδρομές μέσα στην άνυδρη έρημο. Πρόσφατα, η Δημοκρατία της Κίνας κατασκεύασε ένα οδικό δίκτυο ταχείας κυκλοφορίας το οποίο ενώνει τις πόλεις του Χοτάν (στο νότιο άκρο) και του Λουντάι (στο βόρειο άκρο).
Τζέιμς Χαντ

O Τζέιμς Χαντ(πλήρες ονοματεπώνυμο Τζέιμς Σάιμον Ουέιλις Χαντ)(Μπελμόντ 29 Αυγούστου 1947 - Γουίμπλεντον 15 Ιουνίου 1993) ήταν Βρετανός οδηγός αγώνων από την Αγγλία ο οποίος το 1976 αναδείχθηκε Παγκόσμιος Πρωταθλητής με την Μακλάρεν. Μετά την απόσυρσή του έγινε σχολιαστής αγώνων και επιχειρηματίας.
Suhrkamp Verlag

O Suhrkamp Verlag είναι ένας εκδοτικός οίκος από την Φραγκφούρτη και απασχολεί 140 άτομα. Είναι ο σημαντικότερος εκδότης βιβλίων υψηλού επιπέδου στην Γερμανία. Πρώτος εκδότης ήταν ο Peter Suhrkamp, αλλά δυο χρόνια μετά, λόγω θάνατού του ανέλαβε ο Siegfried Unseld. Ο συνδυασμός από πρώτες εκδόσεις βιβλίων υψηλού επίπεδου σε συμβατή τιμή και με πρωτοποριακή γραφιστική ονομάζεται στην Γερμανία συχνά "Suhrkamp-Kultur", δηλαδή πολιτισμός τύπου Suhrkamp. 

Στην εταιρία Suhrkamp ανήκουν και οι εκδόσεις Insel Verlag, Deutscher Klassiker Verlag και Jüdischer Verlag.

Κατηγορία:Φραγκφούρτη
Πετροπάβλοφσκ Καμτσάτσκι

Φωτογραφία τμήματος της πόλης και του ηφαιστείου [[Αβατσίνσκι]].
Το Πετροπάβλοφσκ Καμτσάτσκι (ρωσικά: Петропа́вловск-Камча́тский) είναι μια ρωσική πόλη στις ακτές του Βορείου Ειρηνικού. Βρίσκεται στο νοτιοανατολικό τμήμα της Καμτσάτκα, της οποίας είναι η μεγαλύτερη πόλη (179.780 κάτοικοι - Απογραφή 2010) και πρωτεύουσα του Κράι Καμτσάτκα. Είναι χτισμένη στα παράλια του κόλπου Αβάτσα, σε ένα λεκανοπέδιο που ορίζεται από βουνά και ηφαίστεια . Είναι επίσης η δεύτερη μεγαλύτερη ηπειρωτική πόλη στον κόσμο που δε συνδέεται με κανένα εξωτερικό οδικό δίκτυο - οι μοναδικοί τρόποι πρόσβασης είναι μέσω αέρος ή θαλάσσης. Το αεροδρόμιό της ονομάζεται Γιελίζοβο και βρίσκεται στην ομώνυμη μικρή πόλη, σε απόσταση 32 χιλιομέτρων.
Κρατικός Αερολιμένας Καρπάθου

Ο Κρατικός Αερολιμένας Καρπάθου (συντομογραφία IATA: AOK, ICAO: LGKP, ΥΠΑ: ΚΑΚΠ) βρίσκεται στην πεδινή περιοχή Αφιάρτης, στη νότια Κάρπαθο, 15 χιλιόμετρα νότια από την πρωτεύουσα του νησιού Πηγάδια Καρπάθου. Ο διάδρομος προσγείωσης-απογείωσης έχει μήκος 2.400 m και πήρε την τελική του μορφή το 1986.
Χένρι Τέρνερ

Ο Χένρι Τέρνερ ("Henry Turner") είναι Αμερικάνος πρώην επαγγελματίας καλαθοσφαιριστής γεννημένος στο Όκλαντ των ΗΠΑ στις 18 Αυγούστου 1966. Έχει ύψος 2 μέτρα και αγωνιζόταν στη θέση σούτινγκ γκαρντ αλλά και σμολ φόργουορντ.

Αποφοίτησε από το Πανεπιστήμιο της Καλιφόρνια. Αφού αγωνίστηκε στο NBA, το CBA αλλά και σε Ιταλία και Ισπανία το 1993 αποκτήθηκε από τον Πανιώνιο. 

Τη χρονιά που αγωνίστηκε στον Πανιώνιο υπήρξε συμπαίκτης με τον Παναγιώτη Γιαννάκη το Φάνη Χριστοδούλου και τον Εντ Στόουκς και συνέθεσαν μια από τις πιο ισχυρές ομάδες στην ιστορία του Πανιωνίου σε μία από τις πιο ανταγωνιστικές χρονιές που γνώρισε το ελληνικό πρωτάθλημα. Κατέκτησε την τέταρτη θέση στο πρωτάθλημα, βρέθηκε στα ημιτελικά του κυπέλλου Ελλάδας αλλά και στα ημιτελικά του Κυπέλλου Κόρατς όπου αποκλείστηκε από το μετέπειτα τροπαιούχο ΠΑΟΚ. Τα καρφώματά του Τέρνερ ήταν το σήμα κατατεθέν του παιχνιδιού του και αυτό τον έκανε το αγαπημένο πρόσωπο της κερκίδας. Το 1994 κατέκτησε την πρώτη θέση στο διαγωνισμό καρφωμάτων στο Ελληνικό All Star Game. Η πολύ καλή χρονιά όμως που είχε στη Νέα Σμύρνη του έδωσε την ευκαιρία να αγωνιστεί και πάλι στο ΝΒΑ και πάλι στους Σακραμέντο Κινγκς.

Μετά το ΝΒΑ, αγωνίστηκε στη Φενέρ Μπακτσέ όπου και απόκτησε και την τουρκική υπηκοότητα και στη συνέχεια αγωνίστηκε για λίγους αγώνες στη Σιένα για να αντικαταστήσει στα μέσα της σεζόν (1998-1999) τον Τούλσον στην πρώτη χρονιά που διένυε το Μαρούσι στην Α1. Τερμάτησε με το Μαρούσι στην 7η θέση της Α1 και την επόμενη χρονιά στη 10η. Το 2000 αναδείθχηκε και πάλι νικητής στο διαγωνισμό καρφωμάτων στο Ελληνικό All Star Game. Τα επόμενα χρόνια αγωνίστηκε στην Ιταλία όπου και έκλεισε τη καριέρα του.
Δίκη των Ιατρών

Ο Δρ. [[Γκέρχαρντ Ρόζε]] κατά την ακροαματική διαδικασία
Η Δίκη των Ιατρών, νομικός επίσημος τίτλος "Οι ΗΠΑ εναντίον του Καρλ Μπραντ και άλλων" (United States of America v. Karl Brandt, et al.) ήταν μία από τις Επακόλουθες Δίκες της Νυρεμβέργης μετά το τέλος του Β΄ Παγκοσμίου Πολέμου.
Πιατσέντσα

Η Πλακεντία ή Πιατσέντσα (Piacenza στα ιταλικά, Placentia στα λατινικά, Piasëinsa στην τοπική διάλεκτο) είναι πόλη της Βορειοδυτικής Ιταλίας, πρωτεύουσα της ομώνυμης επαρχίας, τμήματος της ευρύτερης περιφέρειας της Εμίλια-Ρομάνια.
Δίδυμος ο Τυφλός

Ο Δίδυμος ο Τυφλός, Δίδυμος Αλεξανδρεύς ή Δίδυμος Αλεξανδρείας (περ. 313 - περ. 398) υπήρξε θεολόγος και εκκλησιαστικός συγγραφέας στην Αλεξάνδρεια, στην περίφημη κατηχητική σχολή της οποίας ηγήθηκε για περίπου μισό αιώνα.
Αινήιος

Το επίθετο Αινήιος (απαντώμενο και με τη μορφή Αινήσιος) ήταν μία αρχαία τοπική θρησκευτική επίκληση του θεού Δία. Η επίκληση αυτή προήλθε από το ιερό που είχε ανεγερθεί προς τιμή του στο υψηλότερο βουνό της Κεφαλληνίας, τον Αίνο.
Φερνάντο Αλόνσο

Ο Φερνάντο Αλόνσο (πλήρες ονοματεπώνυμο Φερνάντο Αλόνσο Ντιαζ) (γεννημένος στο Οβιέδο της Ισπανίας στις 29 Ιουλίου του 1981) είναι Ισπανός οδηγός αγώνων. Μέχρι στιγμής έχει κερδίσει 2 παγκόσμιους τίτλους στη Φόρμουλα 1 με την ομάδα της Ρενό, στην οποία αγωνίστηκε την περίοδο 2003-2006 και 2008-2009. Από το 2010, μέχρι και και το 2014, αγωνιζόταν με την Σκουντερια Φερράρι. Το 2015 υπέγραψε με την McLaren μεχρι το 2018. Το 2020 ανακοίνωσε ότι μετά από δυο χρόνια αποχής θα επιστρέψει για την σεζόν 2021 με την Alpine F1 Team.
Πυρηνέλαιο

Πυρηνέλαιο ονομάζεται το προϊόν που λαμβάνεται από το υπόλειμμα του κυρίως ελαιόλαδου μετά από επεξεργασία του πυρήνα του ελαιόκαρπου.

Δεδομένου ότι ο πυρήνας της ελιάς περιέχει μίγμα πυρηνελαίου (~5%), πυρηνοξύλου (~45%) και νερού (~50%), το πρώτο στάδιο παραγωγής είναι η ξήρανση σε κυλινδρικά ξηραντήρια με σκοπό την αφαίρεση της μεγαλύτερης ποσότητας του περιεχόμενου νερού. Το πυρηνέλαιο απομακρύνεται στο δεύτερο στάδιο με εκχύλιση με εξάνιο, διθειάνθρακα ή τριχλωροαιθυλένιο και στη συνέχεια με απόσταξη του μίγματος, από όπου λαμβάνεται το πυρηνέλαιο.

Το πυρηνέλαιο έχει σκούρο πράσινο ή καστανό χρώμα και χρησιμοποιείται κυρίως στη σαπωνοποιία, στο καντήλι, καθώς και για βρώση μετά από ειδική κατεργασία (ραφινάρισμα). Η ετήσια παραγωγή πυρηνέλαιου στην Ελλάδα εκτιμάται ως σημαντική.

Παραπροϊόν της παραγωγής πυρηνελαίου είναι το πυρηνόξυλο το οποίο χρησιμοποιείται ως καύσιμο είτε σε οικιακή χρήση (σε μαγκάλια) είτε σε βιομηχανική χρήση (καυστήρες, μονάδες παραγωγής ενέργειας, καμίνια ή κλίβανοι). Η θερμαντική του ικανότητα είναι περίπου το ένα τρίτο από αυτή του πετρελαίου.
Φύκη

thumb|right|190px|Φύκη σε ενυδρείο
Τα φύκη (στα λατινικά "algae"; στον ενικό το φύκος ("alga"), επονομάζονται λανθασμένα και "άλγες" από τα λατινικά) χαρακτηρίζονται συλλογικά από πολλές ταξινομικές ομάδες φωτοσυνθετικών οργανισμών που δεν ανήκουν στο αυστηρώς ορισμένο βασίλειο των Φυτών (Plantae "sensu stricto" ή Μετάφυτα ή Εμβρυόφυτα).

Συχνά γίνεται λανθασμένη συσχέτιση των φυκών, με τα ανώτερα φυτά (Αγγειόσπερμα) όπως η "Posidonia oceanica", τα οποία ξεβράζονται σε ακτές και παραλίες.

Τα φύκη είναι μια πολυφυλετική κατηγορία οργανισμών, δηλαδή αποτελείται από ταξινομικές ομάδες που δεν είναι άμεσα συγγενικές μεταξύ τους αφού ανήκουν σε διαφορετικά βασίλεια και συνομοταξίες.

Πιο παλιά τα φωτοσυνθετικά βακτήρια κυανοβακτήρια θεωρούνταν και αυτά "φύκη". Με την κατάταξή τους όμως εκτός των φυκών, τα φύκη είναι πλέον εξ ορισμού ευκαρυωτικά. Ορισμένα φύκη ανήκουν στο βασίλειο των φυτών, και άλλα στο βασίλειο των πρωτίστων, το οποίο τα τελευταία χρόνια, λόγω της ανάπτυξης της φυλογενετικής ανάλυσης, υφίσταται μεγάλες ανακατατάξεις και αλλαγές, και πιθανό μελλοντικό κατατεμαχισμό σε περισσότερα μονοφυλετικά βασίλεια/κλάδους.
Ανάντιρ

Το Ανάντιρ (ρωσικά: Анадырь) είναι η πρωτεύουσα της Τσουκότκα, του ΒΑ άκρου της Ρωσικής Ομοσπονδίας, και η πλέον ανατολική πόλη ολόκληρης της χώρας. Είναι χτισμένο στο σημείο που ο ποταμός Ανάντιρ εκβάλλει στη Θάλασσα Μπέρινγκ (βόρειος Ειρηνικός), περίπου 6.200 χιλιόμετρα ΒΑ της Μόσχας. Σύμφωνα με την απογραφή του 2010 έχει 13.045 κατοίκους.

Η πόλη θεμελιώθηκε ως "Νοβομαρίνσκ" στις 3 Αυγούστου 1889, κοντά στο σημείο που οι πρώτοι εξερευνητές της Σιβηρίας είχαν ιδρύσει το φρούριο "Ανάντιρ" το 1649 - και που στο πέρασμα του χρόνου είχε λάβει διάφορες χρήσεις όπως εμπορικός σταθμός, φυλακή, τόπος εξορίας κλπ. Η ιστορική ονομασία επανήλθε το 1923. Πάντως οι ιθαγενείς Τσούκτσι χρησιμοποιούν άλλες ονομασίες όπως Καγκιρλίν ("στόμα") και Βεν ("φάρυγγας"), περιγραφικές της γεωγραφικής της θέσης.

Βασική παραγωγική δραστηριότητα στο Ανάντιρ είναι η αλιεία, όταν η θάλασσα δεν είναι παγωμένη. Μεγάλο ποσοστό των κατοίκων του είναι στρατιωτικοί ή απασχολούνται σε σχετικές υπηρεσίες - η περιοχή είναι έντονα στρατιωτικοποιημένη, αφού βρίσκεται λίγες δεκάδες χιλιόμετρα από την Αλάσκα.

Το αεροδρόμιο της πόλης ονομάζεται Ούγκολνι. Εξυπηρετεί κυρίως την τοπική εταιρία "Τσουκοτάβια" που συνδέει με μικρά ελικοφόρα τις απομονωμένες περιοχές της Τσουκότκα, καθώς και αραιές πτήσεις από Μόσχα.
Κώκαλος

Στην ελληνική μυθολογία ο Κώκαλος ήταν ένας βασιλιάς των Σικανών της Σικελίας που πήρε την εξουσία μετά από την εξολόθρευση των Κυκλώπων.

Ο Κώκαλος δέχθηκε και φιλοξένησε στην πόλη Κάμικο ή Ίνυκο τον Δαίδαλο όταν τον καταδίωκε ο Μίνωας. Μετά από μακρά αναζήτηση, ο Μίνωας κατάφερε να ανακαλύψει το κρησφύγετο του Δαιδάλου και έφθασε με στόλο στη Σικελία για να αναγκάσει τον Κώκαλο να του τον παραδώσει. Αλλά οι κόρες του Κώκαλου, που ήθελαν τον Δαίδαλο για τα ωραία κοσμήματα που τους έφτιαχνε, σκότωσαν τον Μίνωα μέσα στο λουτρό, ρίχνοντάς του ζεματιστό νερό ή καυτή πίσσα. Κατά τον Σχολιαστή του Πινδάρου, ο Δαίδαλος τις έπεισε να τρυπήσουν την οροφή και να περάσουν τον σωλήνα από τον οποίο έτρεξε το ζεματιστό νερό. Κατά τον Διόδωρο, ο ίδιος ο Κώκαλος οδήγησε τον Μίνωα στο λουτρό και αργότερα, όταν παρέδωσε το πτώμα στους Κρητικούς, τους είπε ότι ο βασιλιάς τους είχε γλιστρήσει μέσα στο λουτρό και είχε πνιγεί μέσα στο ζεστό νερό. Οι Κρήτες που συνόδευσαν τον βασιλιά τους στην Σικελία αποκλείστηκαν στον νησί αφού τα πλοία τους είχαν πυρποληθεί από τους Σικανούς, ίδρυσαν την Μινώα και την Έγγυον.

Μετά τον φόνο του Μίνωα, οι Κρητικοί πολιόρκησαν την Κάμικο επί 5 χρόνια. Ο μύθος αυτός ενέπνευσε στον Σοφοκλή το δράμα του "«Καμίκιοι»", ενώ και ο Αριστοφάνης έγραψε την ομώνυμη κωμωδία "«Κώκαλος»", την οποία δίδαξε το 388 π.Χ. ο γιος του Άραρος. Ο μύθος αναφέρεται από τον Οβίδιο στις "«Μεταμορφώσεις»" του (VIII 261).
Ενδιαφέρον παρουσιάζει ο τρόπος με τον οποίο ο Μίνωας βρήκε τον Δαίδαλο στη Σικελία: ταξίδευε από πόλη σε πόλη με ένα σπειροειδές κοχύλι και ζητούσε να του περάσουν μία κλωστή από ολόκληρο το εσωτερικό του, γνωρίζοντας ότι ο Δαίδαλος θα ήταν ικανός να λύσει το πρόβλημα. Στην Κάμικο λοιπόν ο Δαίδαλος έδεσε το νήμα πάνω σε ένα μυρμήγκι το οποίο περπάτησε μέσα σε ολόκληρο το εσωτερικό του κοχυλιού. Ο Μίνωας κατάλαβε έτσι ότι ο Δαίδαλος κρυβόταν στην πόλη.

*Ο Κώκαλος έδωσε το όνομά του σε ένα γένος από αράχνες, τον "κώκαλο (Cocalus)".
Λίλιαν Καλλίτση

Η Λίλιαν Καλλίτση είναι Ελληνίδα μουσικός (καθηγήτρια πιάνου), θεατρική συγγραφέας και σκηνοθέτης. Έργα της έχουν παρουσιασθεί είτε από ανεξάρτητες θεατρικές ομάδες, είτε σε συνεργασία με τους δήμους Παπάγου-Χολαργού και Αγίας Παρασκευής, στo πλαίσιo πολιτιστικών εκδηλώσεων.

Διευθύνει για 25 χρόνια το Πρότυπο Ωδείο Αγίας Παρασκευής, με σημαντική προσφορά στην εκπαίδευση νέων καλλιτεχνών. Ασχολείται και με τη ζωγραφική.
Εταιρεία Υδρεύσεως και Αποχετεύσεως Πρωτευούσης

Η Εταιρεία Υδρεύσεως και Αποχετεύσεως Πρωτευούσης A.E. (ΕΥΔΑΠ), είναι η μεγαλύτερη εταιρεία στην Ελλάδα που δραστηριοποιείται στην αγορά του νερού. Το πελατολόγιο της ΕΥΔΑΠ στον τομέα της ύδρευσης περιλαμβάνει περίπου 4.400.000 πελάτες (2.160.000 συνδέσεις), ενώ το μήκος των αγωγών ανέρχεται σε 14.000 χλμ. Ο τομέας της αποχέτευσης εξυπηρετεί 3.500.000 κατοίκους ενώ το συνολικό μήκος αγωγών ανέρχεται σε 9.500 χλμ.
Πατριάρχης Σισίνιος Α΄

Ο Σισίνιος Α΄ (... - 24 Δεκεμβρίου 427) ήταν Πατριάρχης Κωνσταντινουπόλεως από το 426 έως το 427.

Μετά τον θάνατο του προκατόχου του, Αττικού, ο πατριαρχιακός θρόνος χήρεψε για αρκετό χρόνο, καθώς υπήρχε διχογνωμία σχετικά με την επιλογή διαδόχου. Κατά την επικρατέστερη άποψη, το διάστημα αυτό ήταν περί τους τέσσερις μήνες και έληξε με την εκλογή του Σισινίου, περί το Φεβρουάριο του 426. Για τη χειροτονία και την εγκαθίδρυσή του, ο Αυτοκράτορας Θεοδόσιος Β' συνεκάλεσε Σύνοδο υπό την προεδρία του Πατριάρχη Αντιοχείας Θεοδότου.

Πριν την εκλογή του, ο Σισίνιος ήταν πρεσβύτερος στην περιοχή της Ελαίας και είχε γίνει γνωστός για τις αρετές και την ευλάβειά του, καθώς και για τις φιλόπτωχες πράξεις του. Επί των ημερών της Πατριαρχίας του βρέθηκε σε ύφεση το ζήτημα της στάσης των οπαδών του Ιωάννη του Χρυσοστόμου, το οποίο προέκυψε όταν εκείνος εξορίστηκε. Ο ύπαρχος όμως της πόλης, ονόματι Οπτάτος, ανακίνησε το θέμα, ξεκινώντας έρευνα για το ποιοι πυρπόλησαν το Βουλευτήριο και το Ναό της Αγίας Σοφίας κατά τα επεισόδια εκείνων των ημερών. Υποπτεύθηκε δύο κληρικούς, τον πρεσβύτερο Τίγριο και τον αναγνώστη Ευτρόπιο, τους οποίους φυλάκισε. Τότε ο Πατριάρχης Σισίνιος αναφέρεται ότι είδε σε όνειρο κάποιον νέο να στέκεται στο ιερό βήμα της εκκλησίας του Αγίου Στεφάνου και να λέει ότι λυπάται διότι, ενώ γύρισε όλη την Πόλη, δε βρήκε κανέναν καλό άνθρωπο, παρά μόνο τον Ευτρόπιο. Ο Σισίνιος διηγήθηκε το όνειρό του σε κάποιον πρεσβύτερο, τον οποίο έστειλε να βρει ποιος είναι ο Ευτρόπιος. Εκείνος τον βρήκε στη φυλακή, αλλά μετά από λίγο ο Ευτρόπιος πέθανε.

Ο Πατριάρχης Σισίνιος Α΄ πέθανε στις 24 Δεκεμβρίου του έτους 427. Η Ορθόδοξη Εκκλησία τιμά τη μνήμη του στις 11 Οκτωβρίου.
Καρυάτιδες

Η "Πρόστασις των Κορών" του [[Ακρόπολη Αθηνών#Ερέχθειο|Ερέχθειου]]
Καρυάτις ονομάζεται το γλυπτό που έχει γυναικεία μορφή και χρησιμεύει στην στήριξη κτιρίων. Η λέξη "Καρυάτις" στα αρχαία Ελληνικά σημαίνει "Κόρη από τις Καρυές", μια πόλη κοντά στην Σπάρτη. Είναι μια παραλλαγή της Κόρης και χρησιμοποιείται στην αρχιτεκτονική αντί για κίονες ως διακοσμητικό στήριγμα σε πύλες, προσόψεις, γείσα, ζωφόρους, σκεπές και λοιπά. Το αντίστοιχο αρχιτεκτονικό στοιχείο που έχει ανδρική μορφή ονομάζεται Άτλας.

thumb|left|Καρυάτιδες και Άτλαντες. Σκίτσο από εγχειρίδιο της διακοσμητικής αρχιτεκτονικής του 19ου αιώνα.
thumb|left|Καρυάτιδες. Σκίτσο από εγχειρίδιο της διακοσμητικής αρχιτεκτονικής του 19ου αιώνα.
Φραντς Λέχαρ

Ο Φραντς Λέχαρ ("Franz Lehar", 30 Απριλίου 1870 - 24 Οκτωβρίου 1948) ήταν Αυστριακός μουσικοσυνθέτης και ο σημαντικότερος μετά τον Γιόχαν Στράους.

Γεννήθηκε στην Ουγγαρία και πέθανε στην Αυστρία. Ξεκίνησε ως βιολιστής και αργότερα ανέλαβε διευθυντής στρατιωτικής μπάντας για να αφοσιωθεί τελικά με τη σύνθεση και ειδικά της οπερέτας.

Η οπερέτα που τον καθιέρωσε διεθνώς και η οποία κατέληξε να θεωρείται πρότυπο πάνω στο οποίο ασχολήθηκαν όλοι οι νεότεροι σε αυτό το μουσικό είδος ήταν η «"Εύθυμη χήρα"» (1905). Χαρακτηριστικό της μουσικής του Λέχαρ θεωρείται το πλήθος των ιδεών που αναπτύσσεται αβίαστα σε μια συμπαθητική μελωδική γραμμή.



Κατηγορία:Ούγγροι συνθέτες
Κατηγορία:Συνθέτες του Ρομαντισμού
Κατηγορία:Συνθέτες οπερέτας
Κατηγορία:Συνθέτες όπερας
Κατηγορία:Κλασικοί συνθέτες του 20ού αιώνα
Άρθουρ Τσουνγκ

Ο Ρέιμοντ Άρθουρ Τσουνγκ ("Raymond Arthur Chung", 鍾亞瑟, 1918-2008) ήταν πολιτικός από τη Γουιάνα, ο πρώτος πρώτος πρόεδρος της αμερικανικής χώρας από το 1970 ως το 1980. Υπήρξε ο πρώτος πρόεδρος της Γουιάνας με κινεζική (Χάκκα) καταγωγή σε μία μη ασιατική χώρα. Επί προεδρίας του, το αξίωμα ήταν εθιμοτυπικό και ουσιαστικά την εξουσία ασκούσε ο τότε πρωθυπουργός, Φορμπς Μπέρναμ.
Πατριάρχης Μαξιμιανός

Ο Μαξιμιανός διετέλεσε Πατριάρχης Κωνσταντινουπόλεως κατά τα έτη 431 - 434.

Την εποχή εκείνη, η Εκκλησία συνταρασσόταν από την αίρεση του Νεστοριανισμού και, αφού η Γ΄ Οικουμενική Σύνοδος καθαίρεσε τον εισηγητή της, Νεστόριο, από τον Πατριαρχικό Θρόνο, αυτός χήρευε. Για την εκλογή διαδόχου συνεκλήθη από τον Αυτοκράτορα Θεοδόσιο Β' Σύνοδος, η οποία εξέλεξε τον, πρεσβύτερο τότε, Μαξιμιανό. Η εκλογή του ανακοινώθηκε από τον Αυτοκράτορα και τη Σύνοδο στον Πάπα Ρώμης Κελεστίνο, ο οποίος έδωσε και την έγκρισή του, αν και αυτή ήταν περιττή. Η χειροτονία του Μαξιμιανού έγινε στις 25 Οκτωβρίου του 431.

Ο Μαξιμιανός είχε γεννηθεί στη Ρώμη και δεν είχε ιδιαίτερη παιδεία. Είχε χειροτονηθεί πρεσβύτερος στην Κωνσταντινούπολη από τον Πατριάρχη Σισίνιο και ήταν ιδιαίτερα ευλαβής και ασκητικός. Επί των ημερών της Πατριαρχίας του συνεκλήθη Σύνοδος, το 431, η οποία καθαίρεσε τους επισκόπους Ταρσού Ελλάδιο, Τυάνων Ευθήριο, Νικομηδείας Ιμέριο και Μαρκιανουπόλεως Δωρόθεο, οι οποίοι άνηκαν στην ομάδα του Πατριάρχη Αντιοχείας Ιωάννη, φίλου του Νεστορίου. Κατά τα λοιπά, κατά την Πατριαρχεία του η Εκκλησία βρέθηκε σε περίοδο ειρήνης, ενώ με συντονισμένες ενέργειές του αποκαταστάθηκαν οι σχέσεις με τον Κύριλλο Αλεξανδρείας και τον Ιωάννη Αντιοχείας.

Ο Πατριάρχης Μαξιμιανός πέθανε στις 12 Απριλίου του έτους 434, Μεγάλη Πέμπτη. Η Ορθόδοξη Εκκλησία τιμά τη μνήμη του στις 21 Απριλίου (μέχρι τον 12ο αιώνα στις 20 Νοεμβρίου).
Αμαθούσα

Στην ελληνική μυθολογία με το όνομα Αμαθούσα ήταν γνωστή μία Νύμφη της Πάφου, μητέρα του Κινύρα, βασιλιά της Κύπρου που αναφέρεται στην "Ιλιάδα" (Λ 20). Η Αμαθούσα είναι η μητέρα του Κινύρα στην εκδοχή κατά την οποία πατέρας του Κινύρα είναι ο Ευρυμέδοντας.

Στην Αμαθούσα αποδίνεται το όνομα της αρχαίας κυπριακής πόλεως Αμαθούντος: Ο Στέφανος Βυζάντιος αναφέρει σχετικώς: "«από δε Αμάθου τε του Ηρακλέους εκλήθη ή από Κινύρου μητρός Αμαθούσης»".
Αριθμητική

Η αριθμητική (από την ελληνική λέξη "αριθμός") είναι ο παλαιότερος και πλέον στοιχειώδης κλάδος των μαθηματικών, χρησιμοποιείται σχεδόν από όλους, από απλές καθημερινές δραστηριότητες μέτρησης ως προχωρημένους επιστημονικούς ή οικονομικούς υπολογισμούς. Στη συνήθη της χρήση, η λέξη αναφέρεται σε ένα κλάδο του προκατόχου των σύγχρονων μαθηματικών, που καταγράφει βασικές ιδιότητες ορισμένων πράξεων μεταξύ αριθμών.

Η λέξη αριθμητική χρησιμοποιείται σπάνια πια, ενώ τη θέση της την πήρε η λέξη μαθηματικά. Μία απάντηση που δίνουν είναι ότι η αριθμητική ασχολείται με την εκμάθηση αριθμών και των πράξεών τους, ενώ τα μαθηματικά ασχολούνται και με τη γεωμετρία. Στη συνέχεια στον κλάδο προστέθηκε και η Άλγεβρα, η οποία στις πράξεις της εκτός από αριθμούς χρησιμοποιεί και γράμματα, σε αντίθεση με την Αριθμητική που χρησιμοποιεί μόνο αριθμούς. Επίσης αναπτύχθηκε και ο κλάδος της μαθηματικής ανάλυσης μέσα από την άλγεβρα και την αριθμητική. Οι όροι Αριθμητική και Ανώτερη αριθμητική χρησιμοποιήθηκαν μέχρι τις αρχές του 20ου αιώνα ως συνώνυμα για την θεωρία αριθμών και μερικές φορές ακόμα χρησιμοποιείται για να αναφερθεί σε ένα ευρύτερο τμήμα της θεωρίας αριθμών.
Πτωχοκομείο Αθηνών

Το Πτωχοκομείο Αθηνών ήταν ευαγές ίδρυμα της Ελεήμονος Εταιρείας επί βασιλείας του Γεωργίου Α΄.
Στοιχεία

Τα Στοιχεία του Ευκλείδη ("Στοιχεῖα") είναι μια μαθηματική πραγματεία που αποτελείται από 13 βιβλία γραμμένα από τον Ευκλείδη στην Αλεξάνδρεια περίπου το 300 π.Χ.. Περιλαμβάνει μια συλλογή ορισμών, αξιωμάτων και θεωρημάτων που ορίζουν τη μαθηματική επιστήμη από τότε. Τα περιεχόμενα καλύπτουν την ευκλείδεια γεωμετρία, αλλά και την αρχαιοελληνική θεωρία των αριθμών, όπως και ένα αλγεβρικό σύστημα που έγινε γνωστό ως «γεωμετρική άλγεβρα» και το οποίο είναι αρκετά ισχυρό ώστε να επιλύει πολλά αλγεβρικά προβλήματα, όπως αυτό της εύρεσης τετραγωνικών ριζών.
Θεόδωρος Τσουκάτος

Ο Θεόδωρος Τσουκάτος είναι Έλληνας πολιτικός και πρώην βουλευτής με το Πανελλήνιο Σοσιαλιστικό Κίνημα.

Το 2008 εθνικές διαστάσεις πήρε το σκάνδαλο της Siemens για το οποίο ο Θεόδωρος Τσουκάτος έλαβε 1 εκ. μάρκα, τα οποία όμως υποστήριξε ότι μετέφερε στο κομματικό ταμείο του ΠΑΣΟΚ.
Αγγειονευρωτικό οίδημα

Αγγειονευρωτικό οίδημα ή Αγγειακό οίδημα ή απλώς Αγγειοοίδημα είναι το σαφώς περιγεγραμμένο, ενίοτε επώδυνο, οίδημα που προκύπτει αν, από αλλεργική αιτιολογία συνήθως, συμβεί κνιδωτική προσβολή των αγγείων και των ιστών (π.χ. τένοντες, έλυτρα, αρθρώσεις κλπ.) στον υποδόριο και στον υποβλεννογόνιο χώρο.

Το αγγειοοίδημα μπορεί να προκαλέσει οίδημα των βλεφάρων, των χειλέων, των αυτιών και άλλων περιοχών όπως τα χέρια, τα αντιβράχια, οι κνήμες, οι πτέρνες κλπ. Στην περίπτωση που εμφανιστεί στον λάρυγγα, ο κίνδυνος πρόκλησης ασφυκτικών φαινομένων γίνεται αυτονόητος. Γενικά, το αγγειοοίδημα διαρκεί από 24 έως 72 ώρες και υποχωρεί, όπως ακριβώς και η κνίδωση, χωρίς κανένα χρωματικό ή άλλο υπόλειμμα. Το αγγειοοίδημα συνήθως δεν είναι κνησμώδες και μπορεί να εμφανιστεί σε συνδυασμό με την κοινή κνίδωση ή μόνο του.
Πτολεμαίος Φιλάδελφος

Ο Πτολεμαίος Φιλάδελφος (Αύγουστος 36 π.Χ. - 29 π.Χ.) ήταν πρίγκιπας της Αιγύπτου, μέλος της δυναστείας των Πτολεμαίων. Ήταν το τέταρτο και μικρότερο παιδί της Κλεοπάτρας Ζ' της Αιγύπτου και το τρίτο της με τον Ρωμαίο στρατιωτικό και πολιτικό, Μάρκο Αντώνιο.
Αιματοκρίτης

right|thumb|160px|Σχεδιάγραμμα συμπιεσμένου όγκου κυττάρων ανά μονάδα όγκου αίματος.

Αιματοκρίτης ονομάζεται η εκατοστιαία αναλογία του όγκου του αίματος που καταλαμβάνεται από τα ερυθροκύτταρα, δηλαδή τα ερυθρά αιμοσφαιρία ανά μονάδα όγκου αίματος. Συντομογραφείται ως ΗΤ, HCT, PCV (packed cell volume, δηλ. «συμπιεσμένος όγκος κυττάρων») ή και EVF (erythrocyte volume fraction, δηλ. «κλασματικός όγκος ερυθροκυττάρων»).

Οι φυσιολογικές τιμές κυμαίνονται κατά μέσο όρο γύρω στο 45%, και πιο συγκεκριμένα σε 40-52% για τους άνδρες και σε 36-48% για τις γυναίκες. Οι τιμές μπορούν να διαφοροποιούνται από εργαστήριο σε εργαστήριο και, παράλληλα, ανάλογα με την ηλικία του εξεταζόμενου. Στα θηλαστικά, ο αιματοκρίτης είναι ανεξάρτητος του σωματότυπου. Ο προσδιορισμός του αιματοκρίτη συνήθως πραγματοποιείται στα πλαίσια μιας γενικής εξέτασης αίματος στην οποία προσδιορίζονται και άλλα βιοχημικά δεδομένα όπως ο αριθμός ερυθρών/λευκών αιμοσφαιρίων, αιμοπεταλίων κ.ά.
Γκέραρντ Μπάτλινερ

Ο Γκέραρντ Μπάτλινερ ("Gerard Batliner") ήταν πολιτικός του Λίχτενσταϊν, αρχηγός κυβερνήσεως του κρατιδίου την περίοδο 1962-1970.
Ναυαρχείο

Με το όνομα Ναυαρχείο φέρεται γενικά η ανώτατη αρχή – διοίκηση πολεμικών πλοίων. Σε πολλά κράτη ο όρος αυτός είναι συνώνυμος με το Υπουργείο των Ναυτικών όπως «Συμβούλιο του Ναυαρχείου». Επίσης με το ίδιο όνομα φέρεται και το κτίριο ή το συγκρότημα όπου είναι εγκατεστημένη η υπηρεσία αυτή. 

Σε μεγάλα ναυτικά κράτη π.χ. Αγγλία, ΗΠΑ, Ιαπωνία, κ.ά. στα οποία υφίσταται ο θεσμός του ναυαρχείου αυτό αποτελεί την ανώτατη διοικητική αρχή των ναυτικών δυνάμεων στις οποίες ο Υπουργός Ναυτικών αποτελεί τον «κοινοβουλευτικό σύνδεσμο» μεταξύ Ναυτικού και Βουλής.

Ο αρτιότερος τέτοιος οργανισμός ναυαρχείου είναι της Αγγλίας που φέρει τον τίτλο "Βασιλικό Βρετανικό Ναυαρχείο" που συγκροτείται από τέσσερις ναυάρχους όπου και καθιερώθηκε να ονομάζονται «Λόρδοι του Ναυαρχείου», ανεξάρτητα αν είναι ή δεν είναι κάτοχοι του τίτλου. Έτσι ο αρχαιότερος εξ αυτών ονομάζεται "1ος ναυτικός Λόρδος" σε αντιδιαστολή με τον εκάστοτε Υπουργό των Ναυτικών που ονομάζεται "1ος πολιτικός Λόρδος" και ο οποίος έχει για γραμματέα του έναν υποναύαρχο. Ο "1ος ναυτικός Λόρδος" είναι στη πράξη ο Αρχηγός του Γενικού Επιτελείου του βρεττανικού βασιλικού Ναυτικού. Ο "2ος ναυτικός Λόρδος" ασχολείται με θέματα διοίκησης, ο "3ος ναυτικός Λόρδος" ασχολείται με τεχνική υποδομή, και ο "4ος ναυτικός Λόρδος" με πάσης φύσεως θεμάτων διοικητικής μέριμνας (τροφοδοσίες, υλικά, ιματισμό κ.λπ)

Στο γαλλικό και ιταλικό πολεμικό ναυτικό υφίσταται ο θεσμός του "Συμβουλίου των ναυάρχων", που έχει περισσότερο συμβουλευτικό χαρακτήρα εισηγήσεων για τον αντίστοιχο υπουργό. Στην Ελλάδα αντί του όρου αυτού υφίσταται σήμερα το "Aνώτατο Συμβούλιο του Ναυτικού" που συνέρχεται υπό τον Υπουργό και συνεδριάζει τακτικά και έκτακτα, ασχολούμενο με τα πάσης φύσεως διοικητικά, οικονομικά και τεχνικά ζητήματα του Όπλου και πάντα με συμβουλευτικό χαρακτήρα.

Τα ναυαρχεία στεγάζονται συνήθως μέσα σε Ναυστάθμους ή εγγύτατα αυτών.
Νεστόριος

Ο Νεστόριος (386 - 450) διετέλεσε Αρχιεπίσκοπος Κωνσταντινουπόλεως από τις 10 Απριλίου του 428 έως τις 22 Ιουνίου του 431. Ήταν εισηγητής της αίρεσης του Νεστοριανισμού, η οποία οδήγησε στο ομώνυμο σχίσμα.

Γεννήθηκε περί το 386 στη Γερμανίκεια της βυζαντινής Συρίας (σημερινό Καχραμανμαράς της Τουρκίας). Έλαβε αξιόλογη μόρφωση και ήταν μαθητής του Αντιοχειανού θεολόγου Θεοδώρου Μοψουεστίας, στη διδασκαλία του οποίου έχει τις ρίζες της και η διδασκαλία του Νεστοριανισμού. Εκάρη μοναχός στη Μονή του Αγίου Ευπρεπίου της Αντιόχειας, χειροτονήθηκε πρεσβύτερος και απέκτησε μεγάλη φήμη, χάρη στην ευγλωττία και τη θεολογική του μόρφωση.

Η φήμη του οδήγησε τον αυτοκράτορα Θεοδόσιο Β΄ να τον προωθήσει στον Θρόνο της Κωνσταντινούπολης, μετά τον θάνατο του Πατριάρχη Σισινίου.

Η χριστολογική του διδασκαλία οδήγησε στην έριδα περί των υποστάσεων του Ιησού Χριστού. Η έριδα ξεκίνησε όταν άρχισε να κηρύττει κατά της χρήσης του όρου «Θεοτόκος» για την Παναγία, και να προβάλλει αντ' αυτού τον όρο «Χριστοτόκος». Κατ' αυτόν τον τρόπο διαχώριζε το πρόσωπο του Χριστού σε θεϊκή και ανθρώπινη υπόσταση και τόνιζε ότι η Παναγία γέννησε την ανθρώπινη υπόστασή του, όχι τη θεϊκή. Στη θεολογική αυτή έριδα, ο Νεστόριος βρήκε αντίπαλό του τον Κύριλλο Αλεξανδρείας, του οποίου βασική θέση ήταν ότι ο Νεστόριος κατ' ουσίαν αρνούνταν την ενανθρώπιση του Λόγου του Θεού, παρουσιάζοντας τον Ιησού ως δύο διαφορετικά πρόσωπα, ένα ανθρώπινο και ένα θείο, ενωμένα σε ένα πρόσωπο. Ο Κύριλλος βρήκε συμπαραστάτη στις θέσεις του τον επίσκοπο Ρώμης Κελεστίνο Α΄.

Για την επίλυση της έριδας, ο αυτοκράτορας Θεοδόσιος Β΄ συνεκάλεσε το 431 στην Έφεσο την Γ΄ Οικουμενική Σύνοδο, υποστηρίζοντας τις θέσεις του Νεστορίου. Η Σύνοδος όμως αυτή υιοθέτησε τις απόψεις του Κυρίλλου Αλεξανδρείας και του Κελεστίνου Ρώμης, καθώς οι υποστηρικτές του Νεστορίου δεν υπερίσχυσαν. Έτσι, ο Νεστόριος χαρακτηρίστηκε αιρετικός και εκθρονίστηκε. Κατόπιν, κατέφτασε καθυστερημένα στη Σύνοδο ο Αντιοχείας Ιωάννης, υποστηρικτής του Νεστορίου, ο οποίος, αφού πληροφορήθηκε το αποτέλεσμα της Συνόδου, συνεκάλεσε δική του, η οποία εκθρόνισε τον Κύριλλο Αλεξανδρείας.

Ακολούθησε μία ταραγμένη περίοδος, στην οποία επιχειρήθηκε να εφαρμοστούν οι ληφθείσες αποφάσεις. Ο Νεστόριος τελικά κλείστηκε στη Μονή του Αγίου Ευπρεπίου στην Αντιόχεια και κατόπιν εξορίστηκε σε όαση της ερήμου στην Αίγυπτο, όπου αφοσιώθηκε στη συγγραφή θεολογικών έργων μέχρι το θάνατό του (περί το 450). Τα περισσότερα έργα του καταστράφηκαν από τους εχθρούς του, ενώ ορισμένα μόνο διασώθηκαν από οπαδούς του.

Η έριδα που δημιούργησε η διδασκαλία του είχε ως αποτέλεσμα την ίδρυση Νεστοριανών Εκκλησιών στην Περσία και αλλού, οι οποίες επέζησαν για πολλούς αιώνες. Το 1898 επήλθε μερική ένωση με την Ορθόδοξη Εκκλησία και οι σύγχρονοι Νεστοριανοί, μέλη της λεγόμενης Ασσυριακής Εκκλησίας της Ανατολής, έχουν περιοριστεί στο ελάχιστο. Η Εκκλησία αυτή τιμά τον Νεστόριο μέχρι σήμερα ως άγιο.
Ρόμπερτ Ρέκορντ

Ο Ρόμπερτ Ρέκορντ ("Robert Recorde", 1512 - 1558) ήταν Ουαλός ιατρός και μαθηματικός.

Γεννήθηκε στο Τένμπυ το 1512 και πέθανε στο Λονδίνο το 1558. Υπήρξε καθηγητής των Πανεπιστημίων Οξφόρδης και του Καίμπριτζ και σε διάφορα πανεπιστημιακά κολέγια. Θεωρείται πως αυτός πρώτος εισήγαγε την Άλγεβρα στην Αγγλία αλλά και ο πρώτος που έγραψε επιστημονικές εργασίες αστρονομίας και μαθηματικών στην αγγλική γλώσσα. Μάλιστα αυτός φέρεται να εισήγαγε και το σύμβολο (=), της ισότητας.

Περισσότερο από ένα αιώνα φέρεται να χρησιμοποιήθηκαν τα βιβλία του που περιλάμβαναν αριθμητική και Ευκλείδεια γεωμετρία.

Το 1551 ο Ρέκορντ έγινε επιθεωρητής των ορυχείων και των χρημάτων στην Ιρλανδία, αλλά απέτυχε να παρουσιασει κέρδος και απολύθηκε το 1553. Το 1556 κατηγόρησε τον William Herbert (1ος κόμης του Pembrok) για κακομεταχείριση ως επίτροπος των νομισματοκοπείων - μια απερίσκεπτη κατηγορία εναντίον ενός ευνοούμενου μέλους της "καλης κοινωνιας". Ο Ρέκορντ πέθανε στη φυλακή στην οποία κλειστηκε, αφού δεν μπόρεσε να καταβάλει το μεγάλο πρόστιμο που κέρδισε ο Herbert στη μηνυση για δυσφήμηση εναντίον του.
Βαγγέλης Συρίγος

Ο Βαγγέλης Συρίγος είναι Έλληνας παλαίμαχος ποδοσφαιριστής, που διακρίθηκε στη θέση του τερματοφύλακα (ύψος 1,80 μ.), γεννημένος στις 2 Μαρτίου του 1949. Αγωνίστηκε για πολλά χρόνια στο Αιγάλεω και σε άλλες ομάδες της Α' Εθνικής.
Ο Καρυοθραύστης

Το πρωτότυπο σκηνικό της δεύτερης πράξης, από την πρεμιέρα της παράστασης το [[1892]]

Ο Καρυοθραύστης (Ρωσικά: Щелкунчик, "Σσιελκούντσικ" προφορά ΔΦΑ: [ɕːɪlˈkunt͡ɕɪk] ) είναι μπαλέτο σε δύο πράξεις και τρεις σκηνές του ρώσου συνθέτη Πιότρ Ιλίτς Τσαϊκόφσκι. Ο Τσαϊκόφσκι συνέθεσε το έργο το 1892, ενώ το λιμπρέτο βασίστηκε στη διασκευή του παραμυθιού "Ο Καρυοθραύστης και ο βασιλιάς των ποντικών" του Ε. Τ. Α. Χόφμαν από τον Αλέξανδρο Δουμά. Η πρωτότυπη χορογραφία είναι του Λεβ Ιβανόφ.. Η πρεμιέρα του έργου δόθηκε στο θέατρο Μαριίνσκι στην Αγία Πετρούπολη την Κυριακή, 18 Δεκεμβρίου 1892, σε μια διπλή παράσταση μαζί με την όπερα του Τσαϊκόφσκι, "Γιολάντα".γγ
Άρης Δαμιανίδης

Ο Άρης Δαμιανίδης (γεν. Αθήνα, 2 Μαρτίου 1955) είναι παλαίμαχος Έλληνας διεθνής ποδοσφαιριστής, που αγωνιζόταν στη θέση του αμυντικού.

Ξεκίνησε σε πολύ μικρή ηλικία από τον ερασιτεχνικό σύλλογο του Ηρακλή Νικαίας. Το καλοκαίρι του 1970 αποκτήθηκε από τον Αιγάλεω Α.Ο. σε ηλικία μόλις 15 ετών. Την περίοδο 1971 - 72 έκανε την πρώτη του εμφάνιση στην Α’ Εθνική Κατηγορία με τα χρώματα του «Σίτι». Στην αθηναϊκή ομάδα έπαιξε μέχρι και τη σεζόν 1976 - 77, αποτελώντας έναν από τους συντελεστές της ανόδου της στην Α’ Εθνική. 

Κατόπιν αποκτήθηκε από την ΑΕΚ. Στην «Ένωση» παρέμεινε τρεις χρονιές, έπαιξε σε 42 αγώνες και κέρδισε 3 τίτλους (2 πρωταθλήματα, 1 κύπελλο). Το 1980 μεταπήδησε στον Ολυμπιακό Πειραιώς, με τη φανέλα του οποίου αγωνίστηκε δυο χρονιές και κατέκτησε ισάριθμα πρωταθλήματα, έχοντας παίξει σε 12 αγώνες συνολικά.

Το 1982 επέστρεψε στο Αιγάλεω για τον Αιγάλεω Α.Ο., βοηθώντας το να κατακτήσει και πάλι τον τίτλο στη Β’ Εθνική και έκλεισε την καριέρα του στη μεγάλη κατηγορία ένα χρόνο αργότερα, φορώντας τη φανέλα της ομάδας του «Σίτι». Την περίοδο 1984-85 αγωνίστηκε με τη φανέλα της Προοδευτικής για τελευταία φορά στην Β΄ Εθνική και το 1985 μεταπήδησε στον Α.Ο. Νίκαιας, με τα χρώματα του οποίου ολοκλήρωσε την καριέρα του στα ελληνικά γήπεδα αγωνιζόμενος την περίοδο 1985-86 στην Εθνική ερασιτεχνική κατηγορία.

Αγωνίστηκε αρκετές φορές στην Εθνική Ομάδα των Ελπίδων και στην Εθνική Ενόπλων.
Αλέκος Ιορδάνου

Ο Αλέκος Ιορδάνου (Κωνσταντινούπολη, Τουρκία, 10 Ιανουαρίου 1938 - Κίρρα Φωκίδας, 21 Σεπτεμβρίου 2019) ήταν διεθνής ποδοσφαιριστής, που διακρίθηκε στη θέση του κεντρικού αμυντικού κατά τη διάρκεια των δεκαετιών του '60 και του '70 και προπονητής ποδοσφαίρου. Τα πρώτα ποδοσφαιρικά του βήματα τα έκανε στην ελληνική ομάδα Πράσινα Πουλιά (ερασιτεχνική κατηγορία) σε ηλικία 14 ετών.

Το 1955 πήρε μεταγραφή στην τότε ελληνική επαγγελματική ομάδα Αθλητικός Σύλλογος Πέραν και έπαιξε μέχρι το 1958. Εκείνη τη χρονιά πήγε με μεταγραφή στην Beykozspor 1908 A.Ş. (επαγγελματική), όπου με της εμφανίσεις του δεν άφησε αδιάφορο τον προπονητή της εθνικής ομάδας της Τουρκίας, ο οποίος και τον κάλεσε.

Το 1962 έκανε το μεγάλο άλμα και μετακόμισε στη Νέα Φιλαδέλφεια: αυτός που κατάφερε να τον πείσει ήταν ο Κλεάνθης Μαρόπουλος. Το καλοκαίρι του 1962, ο εκλέκτορας της ΑΕΚ είχε πάει στην Πρώτη, το πρώτο από τα Πριγκιπονήσια για να παρακολουθήσει ένα τουρνουά, στο οποίο αγωνιζόταν η αφρόκρεμα των Τούρκων ποδοσφαιριστών. Εκεί είδε τον Ιορδάνου, εντυπωσιάστηκε από τα προσόντα του και τον έπεισε να έρθει στην Ελλάδα.

Στην «Ένωση» αγωνίσθηκε έως και το 1969, κατακτώντας τα πρωταθλήματα των περιόδων 1962-63 και 1967-68. Το 1965 έγινε μήλο της έριδος για τις ευρωπαϊκές ομάδες Μπάγερν Μονάχου και Μπεσίκτας. Μάλιστα η Μπεσίκτας επανήλθε και το 1968, αλλά η τότε διοίκηση της ΑΕΚ δεν τον παραχώρησε.

Τη διετία 1969-70, 1970-71 συνέχισε τη σταδιοδρομία του στην Α΄ Εθνική, με τα χρώματα του Α.Ο. Αιγάλεω μετρώντας 58 συμμετοχές. Ήταν μάλιστα από τους βασικούς συντελεστές στην κατάκτηση από την αθηναϊκή ομάδα της 4ης θέσης, στην σεζόν 1970-71. Έκλεισε την αγωνιστική του σταδιοδρομία σαν παίκτης του Α.Ο. Κορωπίου (1971-72). Από το καλοκαίρι του 1972 και για την επόμενη διετία ανέλαβε ως παίκτης-προπονητής τον Φωκικό, με τον οποίο κατέκτησε τρία κύπελλα Φθιωτιδο/Φωκίδας.
Κατόπιν (Σεπτέμβριος 1974) ανέλαβε προπονητής του Αστέρα Ιτέας, όπου και είχε εγκατασταθεί μόνιμα, μετά τη λήξη της ποδοσφαιρικής του καριέρας. Τα τελευταία χρόνια έζησε στην Κίρρα.
Είχε επίσης 3 συμμετοχές με την εθνική ομάδα της Τουρκίας.

==Παραπομπές==
Ντανιέλ Εντουσέι

Ο Ντανιέλ Εντουσέι είναι Γκανέζος διεθνής ποδοσφαιριστής, γεννημένος στις 2 Σεπτεμβρίου του 1980. 

Διακρίνεται στη θέση του αριστερού αμυντικού ή του ανασταλτικού μέσου, με κύρια προσόντα τη μαχητικότητά του και το ισχυρό σουτ.

Η καριέρα του στις ελληνικές ομάδες ξεκίνησε από την ομάδα του Αθηναϊκού το 1999. Αγωνίστηκε με την ομάδα του Βύρωνα για δύο σεζόν στη Β' και την Α' εθνική κατηγορία και το καλοκαίρι του 2001 μεταπήδησε στον Εθνικό Αστέρα. Ένα χρόνο αργότερα υπέγραψε στο Αιγάλεω, όπου και αγωνίστηκε ως το 2008. Τη σεζόν 2008-09 αγωνίστηκε στο κυπριακό πρωτάθλημα με τη φανέλα του Εθνικού Άχνας.

Στο διάστημα 1998 - 2006, αγωνίστηκε 19 φορές στην εθνική ομάδα της πατρίδας του.

Κατηγορία:Γκανέζοι ποδοσφαιριστές
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικής Γκάνας
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
En Vogue

Οι En Vogue είναι κουαρτέτο τραγουδιστριών από τις ΗΠΑ που προτάθηκε για βραβείο Γκράμι και ανήκει στη σύγχρονη R&B σκηνή. Ως σήμερα έχουν πουλήσει πάνω από 12 εκατομμύρια άλμπουμ και σινγκλ. Βραβεύτηκαν με τα περισσότερα βραβεία MTV Video Music Awards από οποιοδήποτε γυναικείο συγκρότημα στο μουσικό κανάλι.
Φερνάντο Τόρρες

Ο Φερνάντο Τόρρες ("Fernando José Torres Sanz", 20 Μαρτίου 1984) είναι Ισπανός πρώην ποδοσφαιριστής, ο οποίος αγωνιζόταν ως επιθετικός.
Γιάννης Μαρδίτσης

Ο Γιάννης Μαρδίτσης (Κλειδί Βοιωτίας, 19 Φεβρουαρίου 1933 – Αθήνα, 26 Ιανουαρίου 2010) ήταν Έλληνας ποδοσφαιριστής, που αγωνίσθηκε σχεδόν σε όλες τις θέσεις, καθώς ξεκίνησε ως επιθετικός και στη συνέχεια καθιερώθηκε ως κεντρικός αμυντικός. Ο πατέρας του Ζήσης Μαρδίτσης ήταν ήρωας, πεσών του ελληνοϊταλικού πολέμου 1940-41 και μετά το θάνατό του, η υπόλοιπη οικογένεια μεταστεγάστηκε στο Αιγάλεω Αττικής (1941).
Μίρκο Τσβέτκοβιτς

Ο Μίρκο Τσβέτκοβιτς (Σερβικά: "Мирко Цветковић"), είναι Σέρβος πολιτικός, πρωθυπουργός της βαλκανικής χώρας από τις 7 Ιουλίου του 2008. Από άποψη κομματική είναι ανεξάρτητος.
Γεώργιος Λάββας

Ο Γεώργιος Λάββας (11 Ιανουαρίου 1935 - 5 Νοεμβρίου 2006) ήταν Έλληνας αρχιτέκτονας και αρχαιολόγος.

Γεννήθηκε στη Ρηχειά Λακωνίας και σπούδασε ιστορία και αρχαιολογία στο πανεπιστήμιο Αθηνών και αρχιτεκτονική στο ομοσπονδιακό πολυτεχνείο της Ζυρίχης. Δίδαξε σε διάφορα πανεπιστήμια του εξωτερικού, ενώ χρημάτισε καθηγητής της αρχιτεκτονικής μορφολογίας, ρυθμολογίας και ιστορίας της αρχιτεκτονικής στο Αριστοτέλειο πανεπιστήμιο και ιστορία της τέχνης στο Καποδιστριακό Πανεπιστήμιο. Ως εμπειρογνώμων του Πατριαρχείου Ιεροσολύμων πραγματοποίησε πολλές ανασκαφές.

Το 2003 εκλέχτηκε τακτικό μέλος της Ακαδημίας Αθηνών ενώ ήταν πρόεδρος της ελληνικής εταιρίας ιστορίας της πόλης και της πολεοδομίας καθώς και μέλος σε διαφόρους επιστημονικούς συλλόγους. Είχε συγγράψει την "Επίτομη ιστορία της αρχιτεκτονικής, Με έμφαση στον 19ο και 20ό αιώνα" (2002).

Απεβίωσε τον Νοέμβριο του 2006 και ενταφιάστηκε στο κοιμητήριο Αναστάσεως στον Πειραιά.
Ρόλαντ Γουόρι

Ο Ρόλαντ Γουόρι (γεννημένος στις 30 Νοεμβρίου 1969) είναι παλαίμαχος Νιγηριανός ποδοσφαιριστής, ο οποίος αγωνίσθηκε στην Ελλάδα, τη δεκαετία του 1990.
Μαχαμαντού Σιντιμπέ

Ο Μαχαμαντού Σιντιμπέ ("Mahamadou Sidibè", 8 Οκτωβρίου 1978) είναι ποδοσφαιριστής από το Μάλι, ο οποίος αγωνίζεται ως τερματοφύλακας. Είναι διεθνής με την εθνική ομάδα ποδοσφαίρου του Μάλι.
Λουκανός

Ο Μάρκος Ανναίος Λουκανός ("Marcus Annaeus Lucanus", 3 Νοεμβρίου 39 – 30 Απριλίου 65) ήταν Ρωμαίος ποιητής, ο οποίος γεννήθηκε στην Κόρδοβα της Ισπανίας. Ήκμασε στη Ρώμη κατά τους χρόνους του αυτοκράτορα Νέρωνα.

Ανιψιός του Σενέκα του Νεότερου, σπούδασε ρητορική και γρήγορα αναμείχθηκε με την πολιτική ζωή. Ο Λουκανός, όπως και ο θείος του, ανήκε στον στενό αυλικό λογοτεχνικό κύκλο του Νέρωνα και αρχικώς επιχείρησε να τον εξυμνήσει, τελικώς όμως στράφηκε με το έργο του εμμέσως εναντίον της καταπιεστικής για την αριστοκρατία ηγεμονίας του. Έτσι εξέφραζε μία εύγλωττη μερίδα των ανώτερων κοινωνικών τάξεων η οποία έβλεπε με καχυποψία το αυτοκρατορικό καθεστώς που εγκαινίασε ο Αύγουστος και αναπολούσε το παλαιό καθεστώς, όταν κυρίαρχος της Ρώμης και κέντρο των αποφάσων ήταν η Σύγκλητος. Το αποτέλεσμα ήταν να χάσει την εύνοια του Νέρωνα και να διαταχθεί να αυτοκτονήσει, σε πολύ νεαρή ηλικία, για αντικυβερνητική συνωμοσία (την ίδια μοίρα υπέστη και ο Σενέκας).

Ο Λουκανός έγραψε ποιήματα όπως το έπος «Φαρσάλια», εμπνευσμένο από τον εμφύλιο πόλεμο του Ιουλίου Καίσαρα και του Πομπήιου, όπου εξυμνούσε υπογείως το συγκλητικό καθεστώς των περασμένων χρόνων. Με το έργο του αυτό στράφηκε ανοιχτά εναντίον του βιργιλικού ύφους: ο Βιργίλιος είχε αποθεώσει αλληγορικά τον Αύγουστο και τη νέα, αυτοκρατορική τάξη πραγμάτων με ένα ομηρικό έπος, ενώ ο ίδιος υπέσκαπτε ουσιαστικώς τον «φιλότεχνο» Αυτοκράτορα της δικής του εποχής με ένα «σύγχρονο», πεσσιμιστικό αντισυμβατικό ποίημα ευρισκόμενο στον αντίποδα της Αινειάδας· στα Φαρσάλια εκλείπει τελείως ο μυθολογικός μηχανισμός και οι θεϊκές παρεμβάσεις, υιοθετείται ένα σχεδόν χρονογραφικό ύφος και ο Ιούλιος Καίσαρας, προπάτορας του νέου καθεστώτος, σκιαγραφείται με τα μελανότερα χρώματα ως ένας επίδοξος, εγωκεντρικός τύραννος. Ο Πομπήιος από την άλλη, η αντίθετη όψη του Αινεία, παρουσιάζεται ως μία ρεαλιστική, υπέργηρη και εξελισσόμενη φιγούρα οικογενειάρχη με την Τύχη να τον έχει εγκαταλείψει. Τελικώς για τον Πομπήιο ο μόνος δρόμος για την ηθική ελευθερία είναι ο θάνατος για μια δίκαιη υπόθεση.
Βαλτικά κράτη

Η θέση των Βαλτικών χωρών στο χάρτη, από Β. προς Ν.: [[Εσθονία]], [[Λετονία]], [[Λιθουανία]].

Βαλτικά κράτη ή Βαλτικές χώρες ονομάζονται περιληπτικά τα τρία μικρά ευρωπαϊκά κράτη Εσθονία, Λετονία και Λιθουανία· τα οποία βρέχονται δυτικά από την Βαλτική Θάλασσα.

Μολονότι διαφορετικής εθνικής καταγωγής (οι Εσθονοί είναι Φίννοι, ενώ οι Λετονοί και Λιθουανοί είναι Βάλτες), αυτοί οι τρεις αυτοί λαοί έχουν κοινή ιστορική διαδρομή:

* Κατά τον ύστερο Μεσαίωνα και τα πρώτα χρόνια της Σύγχρονης Εποχής, αποτελούν "μήλον της έριδος" ανάμεσα σε Τεύτονες (Γερμανούς), Σουηδούς, Πολωνούς και Μοσχοβίτες.
* Το 18ο αιώνα προσαρτώνται στη Ρωσική Αυτοκρατορία, η οποία εισάγει πρώτη τον όρο «Χώρες της Εγγύς Βαλτικής» (Прибалтийские страны, μεταγραφή "Πριμπαλτίσκιε στράνι").
* Ανεξαρτητοποιούνται το 1918 με τη λήξη του Α΄ Παγκοσμίου Πολέμου και για πρώτη φορά τα τρία κράτη αποκτούν τη σημερινή μορφή τους.
* Το 1939 δέχονται επίθεση από το σοβιετικό στρατό σε εφαρμογή του Συμφώνου Μολότοβ - Ρίμπεντροπ. Ακολουθεί το 1941 η Βέρμαχτ, την οποία μεγάλο τμήμα του πληθυσμού αντιμετωπίζει ως απελευθερωτή από τους σοβιετικούς - η υποστήριξη στους ναζί και η εθελοντική κατάταξη πολλών στα Ες-Ες αποτελεί ένα ιστορικό στίγμα που ακόμα κατατρέχει τη φήμη τους.
* Με τη λήξη του Β' Παγκοσμίου Πολέμου (1945) ενσωματώνονται στη Σοβιετική Ένωση ως "Σοβιετικές Σοσιαλιστικές Δημοκρατίες". Η πόλη του Αμπρενέ (ρωσικά: Πιτάλοβο, Пыта́лово) και έξι πολιτικές ενορίες στην ανατολική επαρχία Αμπρενέ στη Λετονία, το ανατολικό τμήμα της Νάρβας (Ιβάνγκοροντ), τα περίχωρα του και η επαρχία Πετσέρι στην Εσθονία εντάσσονται στην Ρωσική ΣΟΣΔ. 
* Το 1991 αποκτούν ξανά την πλήρη ανεξαρτησία τους. Το 2004 εντάσσονται στο ΝΑΤΟ και την Ευρωπαϊκή Ένωση.
Gabriel Knight

Gabriel Knight ονομάζεται η σειρά βιντεοπαιχνιδιών περιπέτειας point-and-click τρίτου προσώπου που δημιουργήθηκε από τη συγγραφέα Τζέιν Τζένσεν, και αρχικά αναπτύχθηκε και κυκλοφόρησε από την εταιρεία Sierra On-Line. Απέσπασαν πολύ θετικές κριτικές, διακρίσεις και σημείωσαν μεγάλη εμπορική επιτυχία. Με τη δημιουργία του νέου στούντιο "Pinkerton Road Studio", η Τζένσεν ελπίζει ότι θα δημιουργηθεί το τέταρτο μέρος της σειράς στο μέλλον.
Στρείδι

Στρείδι είναι η κοινή ονομασία μερικών εδώδιμων ειδών του γένους οστρέα ("Ostrea") και γρυφαία. Ανήκουν στην οικογένεια οστρεΐδες και στην τάξη των δίθυρων ή ελασματοβραγχίων. Το γνωστότερο είδος ("Ostrea edulis") είναι διαδεδομένο στις ακτές της Μεσογείου, του Ατλαντικού και της Σκανδιναβίας. Είναι ζώο ωοτόκο και οι προνύμφες του είναι εφοδιασμένες με βλεφαρίδες . Για τη θρεπτική του αξία καλλιεργείται σε ειδικά οστρεοτροφεία. Όπως και το μύδι, το στρείδι προσκολλάται σε βράχια αλλά και κάτω από τις επενδύσεις των πλοίων. Εξαιτίας του τελευταίου γεγονότος, προκαλούνται δηλητηριάσεις έπειτα από κατανάλωση στρειδιών, καθώς προσλαμβάνουν χαλκό από τα πλοία. Τα στρείδια μπορούν να ζήσουν και 20 χρόνια. Η ηλικία ακμαιότητάς τους κυμαίνεται από τον 4ο μέχρι τον 8ο χρόνο.
Κωνσταντίνος Κριμπάς

Ο Κωνσταντίνος Κριμπάς (1932 - 5 Απριλίου 2021 ) ήταν Έλληνας γενετιστής και πανεπιστημιακός, μέλος της Ακαδημίας Αθηνών.

Γεννήθηκε στην Αθήνα και ήταν γιος του ακαδημαϊκού Βασιλείου Κριμπά. Σπούδασε βιολογία στη Λωζάννη και γενετική στη Σορβόννη. Το 1958 εντάχθηκε στην ομάδα του γενετιστή Theodosius Dobzhansky στη Νέα Υόρκη. Το 1961 εκλέχτηκε καθηγητής γενετικής στο Γεωπονικό Πανεπιστήμιο Αθηνών, θέση στην οποία παρέμεινε μέχρι το 1993. Από το 1993 ανέλαβε την έδρα της Ιστορίας και Φιλοσοφίας της Βιολογίας στο Πανεπιστήμιο Αθηνών (στο τμήμα Μεθοδολογίας Ιστορίας και Θεωρίας της Επιστήμης), όπου παρέμεινε μέχρι το 2000.

Ήταν τακτικό μέλος της Εθνικής Επιτροπής Βιοηθικής ενώ το 2002 εκλέχτηκε μέλος της Ακαδημίας Αθηνών, μέλος της οποίας ήταν και ο πατέρας του. Είχε συγγράψει πολλά αυτοτελή έργα και 125 επιστημονικές δημοσιεύσεις. Είχε διδάξει σε πανεπιστήμια του εξωτερικού όπως Χάρβαρντ κ.α.

Διέμενε μόνιμα στην Αθήνα.
Μάρκο Φέρστερ

Ο Μάρκο Φέρστερ ("Marco Förster", 23 Απριλίου 1976) είναι Γερμανός ποδοσφαιριστής. Αγωνίζεται ως κεντρικός αμυντικός.
Τζον Αμίτσι

Ο Τζον Αμίτσι αξιωματικός του Τάγματος της Βρετανικής Αυτοκρατορίας, ("John Uzoma Ekwugha Amaechi", 26 Νοεμβρίου 1970) είναι Άγγλος πρώην καλαθοσφαιριστής.

Γεννήθηκε στη Βοστώνη της Μασαχουσέτης των Ηνωμένων Πολιτειών. Αγωνιζόταν στις θέσεις πάουερ φόργουορντ και σέντερ.

Έχει αγωνιστεί στο ΝΒΑ με τη φανέλα των Cleveland Cavaliers (1995–96), Orlando Magic ( 1999–2001 ) και 
Utah Jazz ( 2001–03 ). Στην Ευρώπη αγωνίστηκε με τον Παναθηναϊκό ( 1996-97 ) και τη Βίρτους Μπολόνια ( 1997-98 ).

Ο Τζον Αμίτσι ήταν από τους πρωταγωνιστές της ομάδας του Παναθηναϊκού για την κατάκτηση του τουρνουά Διηπειρωτικό Κύπελλο καλαθοσφαίρισης 1996|, καθώς ήταν ο πρώτος σκόρερ μαζί με το Φραγκίσκο Αλβέρτη στους τρεις αγώνες που έδωσε η ομάδα του απέναντι από τη Ολύμπια Τουέρτο σημειώνοντας 59 πόντους (23, 18, 18).

Μετά την απόσυρσή του από τα γήπεδα, έκανε διδακτορικό στην ψυχολογία και σήμερα ασκεί αυτό το επάγγελμα.
Λάδης

Στην ελληνική μυθολογία με το όνομα Λάδης είναι γνωστός ένας γιος του Ιμβράσου, ηγεμόνα της Θράκης, και αδελφός του Γλαύκου. Ο Λάδης, όπως και ο αδελφός του, ήταν σύμφωνα με την "Αινειάδα" του Βιργιλίου ένας από τους Αινειάδες που ακολούθησε τον Αινεία στις περιπλανήσεις του μέχρι την Ιταλία, όπου βρήκαν τον θάνατο από τα χέρια του Τούρνου ή Τύρνου.
Λαμπετώ

Στην ελληνική μυθολογία με το όνομα Λαμπετώ είναι γνωστή μία αρχηγέτιδα των Αμαζόνων. Η Αμαζόνα αυτή ίδρυσε ολόκληρη δυναστεία στον λαό των Αμαζόνων, μαζί με τη Μαρπησία, με την οποία και ταυτίζεται από ορισμένες πηγές. Υπάρχει και η παραλλαγή του ονόματός της Λαμπεδώ (Lampedo στη λατινική). Το όνομα κατά μία άποψη αναφέρεται σε παραδοσιακές λαμπαδηφορίες με πυρσούς προς τιμή της Αρτέμιδος σε κάθε Νέα Σελήνη.
Λάμπετος

Στην ελληνική μυθολογία με το όνομα Λάμπετος είναι γνωστός ένας ήρωας, ο οποίος, σύμφωνα με το ανώνυμο έπος «Λέσβου κτίσις», σκοτώθηκε από τον Αχιλλέα κατά την πολιορκία της Μηθύμνης. Ο τάφος του, που ονομαζόταν «Λαμπέτειον Σήμα», πίστευαν ότι βρισκόταν στην πόλη Ιεράπολη της Λέσβου.
Λανίκη

Με το όνομα Λανίκη είναι γνωστό ένα θρυλικό-μυθικό πρόσωπο της ιστορικής εποχής, στα όρια της ιστορικής πραγματικότητας και του μύθου: Η Λανίκη ή αλλιώς "Ελλανίμη" ή και "Αλακρινή" γεννήθηκε το 350 π.Χ... Ήταν θυγατέρα του Δροπίδα, τροφός του Μεγάλου Αλεξάνδρου και αδελφή του στρατηγού Κλείτου, ο οποίος έσωσε τη ζωή του Μεγάλου Αλεξάνδρου. Αναφέρεται ότι δύο γιοι της Λανίκης σκοτώθηκαν πολεμώντας στη Μίλητο.
Λαμέδοντας

Στην ελληνική μυθολογία με το όνομα Λαμέδοντας (Λαμέδων) είναι γνωστός ένας βασιλιάς της Σικυώνας, στη βόρεια Πελοπόννησο. Ο Λαμέδοντας ήταν ο νεότερος γιος του Κορώνου (και επομένως εγγονός του θεού Απόλλωνα και της Χρυσόρθης), σύζυγος της Φηνούς και πατέρας της Ζευξίππης, η οποία παντρεύτηκε τον Σικυώνα κατά τον Παυσανία (Β΄ 6,5). Αδελφός του Λαμέδοντα ήταν ο Κόρακας.
Κλείτος ο Μέλας

Ο Κλείτος ο Μέλας (περ. 375 – 328 π.Χ.), γιος του Δροπίδα, ήταν αξιωματικός του Μακεδονικού στρατού και σωματοφύλακας του Μεγάλου Αλέξανδρου. Η αδερφή του Λανίκη, είχε αναλάβει την φροντίδα του Αλεξάνδρου κατά τα νηπιακά και παιδικά του χρόνια. Η επωνυμία "Μέλας", χρησιμοποιόταν λόγω της σκούρας επιδερμίδας του και για να διακρίνεται από τον Κλείτο τον Λευκό.
Αγία Σοφία

Η Αγία Σοφία και οι κόρες της Πίστη, Ελπίς, Αγάπη, έζησαν επί Αυτοκράτορος Αδριανού.

Όταν ο Αυτοκράτορας έμαθε ότι οι τέσσερις γυναίκες ήταν χριστιανές, διέταξε να τις συλλάβουν. Ζήτησε να παρουσιαστούν μπροστά του οι τρεις κόρες, μία-μία. Πρώτη η δωδεκάχρονη Πίστη, η οποία δε δέχτηκε να απαρνηθεί τη χριστιανική πίστη, οπότε αποκεφαλίστηκε. Ακολούθησε η δεκάχρονη Ελπίδα και η εννιάχρονη Αγάπη, οι οποίες ομοίως δεν απαρνήθηκαν την πίστη τους και αποκεφαλίστηκαν.

Η μητέρα τους Σοφία ενταφίασε με τιμές τις κόρες της και παρέμεινε για τρεις μέρες δίπλα στους τάφους τους, όπου και παρέδωσε το πνεύμα της.

Υπολογίζεται ότι απεβίωσαν περί το 137. Η Ορθόδοξη Εκκλησία τιμά τη μνήμη και των τεσσάρων στις 17 Σεπτεμβρίου.

Ἦχος πλ. α'. Τὸν συνάναρχον Λόγον.
Πανεπιστήμιο Στερεάς Ελλάδας

Το Πανεπιστήμιο Στερεάς Ελλάδας ήταν ελληνικό Ανώτατο Εκπαιδευτικό Ίδρυμα με έδρα τη Λαμία. Ιδρύθηκε το 2003 και καταργήθηκε το 2013.
Κώστας Φραντζέσκος

Ο Κώστας Φραντζέσκος (Αθήνα, 4 Ιανουαρίου 1969) είναι Έλληνας πρώην διεθνής ποδοσφαιριστής. Από τον Ιούνιο του 2021 είναι προπονητής της ΑΕ Λάρισας
Λάμπος

Στην ελληνική μυθολογία με το όνομα Λάμπος είναι γνωστός ένας Τρώας, γιος του Λαομέδοντα στον Τρωικό Πόλεμο. Ο Λάμπος ήταν ο πατέρας του Δόλοπα και ένας από τους δημογέροντες. Ο Λάμπος αναφέρεται σε τρεις διαφορετικές ραψωδίες της "Ιλιάδας": στους στίχους Γ 147, Ο 526 και Υ 238.

* Το όνομά «Λάμπος» φέρουν επίσης δύο διαφορετικά άλογα στα ομηρικά έπη: το άλογο του Έκτορα στην "Ιλιάδα" (Θ 158) και το άλογο της θεάς Ηούς στην "Οδύσσεια" (ψ 246).
* Ο αστεροειδής 55678 Λάμπος (55678 Lampos), που ανακαλύφθηκε το 1971 και ανήκει στην Τρωική Ομάδα, πήρε το όνομά του από τον μυθικό αυτόν Τρώα.
Γιούργκεν Στρόοπ

Ο Γιούργκεν Στρόοπ (1895-1952) ήταν Συνταγματάρχης (Gruppenführer) των SS και μετέπειτα Στρατηγός (Generalleutnant) των Ένοπλων SS (Waffen-SS) και της Αστυνομίας. Διαβόητος έγινε όταν, ως επικεφαλής των SS εκμηδένισε το Γκέτο της Βαρσοβίας τον Απρίλιο του 1943.
Σαμόρα Ματσέλ

Ο Σαμόρα Ματσέλ ("Samora Moisés Machel", 29 Σεπτεμβρίου 1933 - 19 Οκτωβρίου 1986) ήταν στρατιωτικός, επαναστάτης και σοσιαλιστής ηγέτης της Μοζαμβίκης. Υπήρξε ο πρώτος πρόεδρος της αφρικανικής χώρας από την ανεξαρτησία (1975) ως το θάνατό του, σε αεροπορικό δυστύχημα, το 1986.
Γιώργος Φωτάκης

Ο Γιώργος Φωτάκης (Καλαμάτα, 29 Οκτωβρίου 1981) είναι Έλληνας διεθνής ποδοσφαιριστής, ο οποίος αγωνίζεται στη μεσαία γραμμή.
Ευρωπαϊκό πρωτάθλημα υδατοσφαίρισης

Το Ευρωπαϊκό πρωτάθλημα υδατοσφαίρισης είναι η ανώτερη διοργάνωση του αθλήματος μεταξύ εθνικών ομάδων των κρατών της Ευρώπης. Υπάρχει ανδρικό και γυναικείο πρωτάθλημα και διοργανώνεται από την Ευρωπαϊκή ομοσπονδία γνωστή ως "LEN" από τα αρχικά: Ligue "Européenne de Natation".